CELEX: 22019D1042
Language: et
Date: 2017-09-22 00:00:00
Title: EMP ühiskomitee otsus nr 154/2017, 22. september 2017, millega muudetakse EMP lepingu I lisa „Veterinaar- ja fütosanitaarküsimused“ [2019/1042]

27.6.2019   
               
               
                  ET
               
               
                  Euroopa Liidu Teataja
               
               
                  L 174/7
               
            
         EMP ÜHISKOMITEE OTSUS
         nr 154/2017,
         22. september 2017,
         millega muudetakse EMP lepingu I lisa „Veterinaar- ja fütosanitaarküsimused“ [2019/1042]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 10. mai 2017. aasta rakendusmäärus (EL) 2017/793, millega muudetakse määrust (EÜ) nr 180/2008 seoses hobuslaste muude haiguste kui hobuste Aafrika katku jaoks määratud Euroopa Liidu referentlabori staatuse kehtivusaja pikendamisega (1).
                  
               
                     (2)
                  
                  
                     EMP lepingusse tuleb inkorporeerida komisjoni 22. mai 2017. aasta rakendusotsus (EL) 2017/888, millega muudetakse otsust 2003/467/EÜ seoses tuberkuloosivaba staatuse andmisega Itaalia Umbria maakonnale ja veiste ensootilise leukoosi vaba staatuse andmisega Poolale, otsust 2004/558/EÜ seoses veiste infektsioossest rinotrahheiidist vaba staatuse andmisega Saksamaale ning otsust 2008/185/EÜ seoses Aujeszky haigusest vaba staatuse andmisega Poola teatavatele piirkondadele ja Aujeszky haiguse tõrje programmide heakskiitmisega Itaalia Veneto maakonna puhul (2).
                  
               
                     (3)
                  
                  
                     Käesolevas otsuses käsitletakse elusloomadega, välja arvatud kalade ja vesiviljelusloomadega seotud õigusakte. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
                  
               
                     (4)
                  
                  
                     Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (5)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa I peatüki osa 4.2 muudetakse järgmiselt.
            
                        1.
                     
                     
                        Punkti 90 (komisjoni määrus (EÜ) nr 180/2008) lisatakse järgmine taane:
                        
                                    „—
                                 
                                 
                                    
                                       32017 R 0793: komisjoni 10. mai 2017. aasta rakendusmäärus (EL) 2017/793 (ELT L 120, 11.5.2017, lk 5).“
                                 
                              
                  
                        2.
                     
                     
                        Punktidesse 70 (komisjoni otsus 2003/467/EÜ), 80 (komisjoni otsus 2004/558/EÜ) ja 84 (komisjoni otsus 2008/185/EÜ) lisatakse järgmine taane:
                        
                                    „—
                                 
                                 
                                    
                                       32017 D 0888: komisjoni 22. mai 2017. aasta rakendusotsus (EL) 2017/888 (ELT L 135, 24.5.2017, lk 27).“
                                 
                              
                  
         
            Artikkel 2
            Rakendusmääruse (EL) 2017/793 ja rakendusotsuse (EL) 2017/888 norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 23. septembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 22. september 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 120, 11.5.2017, lk 5.
         
            (2)  ELT L 135, 24.5.2017, lk 27.
         
            (*1)  Põhiseadusest tulenevaid nõudeid ei ole nimetatud.